**Hyttevaktinstruks Venåshytta**

**Gjelder fra 2.10.2022:**

***Først om smittevern:***

**Vi setter fortsatt fram antibac-automat innenfor hoveddøra så kan folk velge selv om de vil sprite hendene.**

***Så til selve vakta:***

**Hver familie har med seg 3 liter vaffelrøre.**

**Hytta åpner klokka 11 og stenger klokka 15. (Beregn ca 1 times jobb med vask og rydding etter stengetid.**

**Vaktene møter senest kl 10.30. Den som står oppført øverst på lista må huske nøkler og ÅPEN- SKILT. Kontantkasse og ipad er på hytta.**

**ÅPEN-SKILT henges opp ved Asakveien som underskilt til Venåshytta.**

***Oppgavene før hytta åpner er:***

* **Antibac-automat** settes innenfor hoveddør med plastdeksel på gulvet for å beskytte mot søl.

Instruks for automaten: Hent svart plastnøkkel på oppslagstavle på kjøkkenet. Åpne lokket på toppen med svart plastnøkkel. Velg en dråpe og trykk kort på on-knappen. Da skal det komme grønne blink. Test at automaten fungerer ved å føre hånden under. Når automaten skal stenges, trykk kort på off-knappen og du får et rødt lys. (Denne instruksen henger også på kjøkkentavla)

* Lås opp **hoveddør**
* Sett ut sponsorskilt for Berg Sparebank for kaffe og vaffelavtale nedenfor trappa opp til hovedinngang – **skiltet finnes i garderoben**
* **Ta fram lekekasse på Klubbrom :** Vi tilbyr i år en lekekrok for barn som besøker Venåshytta.
* Tenn **taklys** og tenn på **stearinlys** på bordene.
* Start **vaffelsteking** tidlig slik at det er en del klare når hytta åpnes. Settes fram i disken.
* Sett infofoldere fram på bordene (finnes på kjøkkenet) ikke nok til alle bord.
* Ny Gimle-flyer (info om Gimle IF) legges på disken slik at folk kan forsyne seg.
* Fire vimpelen og heise **flagget** som ligger i garderoben
* Tenne opp i begge **peisene**
* Kontroller at det er **papir og søppelpose** på WC i garderoben
* Ta fram varer for salg og sett dem fram i disken– hentes på brusrom –lås opp brusskap ved disken - nøkkel til brusskap finnes i brusrom.
* Sett **kopper og asjetter** klar på disken
* Trakte 2-3 kanner med **kaffe** – se instruks over trakter
* **Vann** til buljong, kakao og toddy varmes i vannkoker
* **Purker**, som finnes i fryser, tines i mikro – deles i fire og påføres smør og gul og brun ost. Settes fram i disken. **Tin opp bare 2 av gangen, det går lite av purker.**
* Smør, ost, syltetøy, fløte og solbærsaft til toddy finnes i **kjøleskapet.**
* Kakao, te, sukkerbiter og buljong finnes i **merket overskap**
* **Sjokolade** finnes i brusrommet
* Klargjør **ipad** som brukes til å taste inn varer som selges – husk alt salg skal slås inn på ipaden, både kontant, vipps og kort. (se egen instruks for den)

**Oppgaver under åpningstiden av hytta:**

* Rydd og tørk av **bord** med såpevann – ikke bruk antibac eller lignende, som ødelegger lakken.
* Etterfyll med **ved** fra vedboden ute – nøkkel til vedbod på vaktnøkkelknippe.
* Kjør en **oppvaskmaskin** ved behov- programmet tar 25 minutter. Se instruks over maskinen.

**Oppgaver etter stengetid:**

* Antibac-automat slås av og settes i garderobe.
* Rydd sammen leker i kasse på klubbrommet.
* Feie og vaske alle gulv i rom som har vært brukt.
* Alt som har vært i bruk av kjøkkenutstyr, kopper, kniver og annet kjøres i oppvaskmaskin og ryddes på plass.
* Salgsvarer ryddes på plass inn i brusrom.
* Brus lagres i brusskap ved disken og låses.
* Peisved etterfylles
* Flagg fires og henges til tørk i garderoben, og vimpel heises
* Kontanter fra salget telles opp i egen svart kasse og noteres i kassabok.
* Følg rutine for føring av kontantbeholdning  – beskrivelse av rutine finnes i notatblokk i kassa.
* Slå av ladet ipad og legg i egen plastboks.
* Kassa og ipaden settes i brusrommet som skal låses.
* Mangler det varer for salg eller begynner å bli lite, noter dette i notisbok under oppslagstavle på kjøkkenet.
* Sjekk at alle vinduer og dører er låst, slå av alle lys inne.
* Nøkler og ÅPEN-skilt leveres til øverste navn på neste vaktlag – se hyttevaktlista på oppslagstavla på kjøkkenet.

**Oppskrifter:** Kaffe: oppskrift på veggen ved kaffemaskin,

Toddy: 1 drammeglass ned solbærsaft pr. kopp,

Buljong: 1 pose pr kopp eller en teskje hvis buljong finnes på glass.

Lykke til med vakta!!